b'\n_START_ARTICLE_\nAvgust \xc5\xbdele\n_START_SECTION_\n\xc5\xbdivljenje in delo\n_START_PARAGRAPH_\nO\xc4\x8de je padel v 1. svetovni vojni. Ker mu je kmalu umrla tudi mati je ostal sirota in skrb zanj je prevzela sestra Marija, ki ga je spremljala do smrti. Srednjo \xc5\xa1olo je kon\xc4\x8dal malem semeni\xc5\xa1\xc4\x8du Alojzijevi\xc5\xa1\xc4\x8da v Gorici. Bogoslovje je \xc5\xa1tudiral v Gorici in bil 26. maja 1940 v Trstu posve\xc4\x8den v duhovnika. Prvo slu\xc5\xbebo je nastopil kot duhovnik v hrva\xc5\xa1ki Istri (1940-1943). V viharnih \xc4\x8dasih po umoru \xc5\xbeupnika Sancina je bil 11. novembra 1943 preme\xc5\xa1\xc4\x8den v Dolino pri Trstu (ital. San Dorligo della Valle) , kjer je ostal do 25. februarja 1946, ko se je umaknil na Repentabor. Ker ni u\xc5\xbeival mirnih \xc4\x8dasov in ker se je zelo bal za prihodnost je leta 1953 od\xc5\xa1el v Zdru\xc5\xbeene dr\xc5\xbeave Amerike. A \xc5\xbeivljenje v Ameriki ni bila zanj, zato se je po nekaj mesecih vrnil v Repentabor kjer je ostal do leta 1976 ko se je zaradi bolezni upokojil in umaknil na Op\xc4\x8dine, kjer je tudi umrl._NEWLINE_\xc5\xbdele je bil zelo skrben du\xc5\xa1ni pastir. Zelo se je trudil za prenovo repentaborske cerkve, ki je \xc5\xbee od davnega priljubljeno romarski sredi\xc5\xa1\xc4\x8de. Poleg duhovni\xc5\xa1kega poklica, pa ga je zanimala tudi knji\xc5\xbeevnost. \xc5\xbde v semeni\xc5\xa1\xc4\x8du je pisal kraj\xc5\xa1e tekste, predvsem za radio. Njegova dela so zastopana v antologiji Dnevi smrtnikov\xc2\xa0: emigrantsko pripovedni\xc5\xa1tvo (1945-1960) v izboru (COBISS)'